കൊട്ടിയൂര് പീഡനക്കേസ് പ്രതി റോബിന്റെ ജാമ്യാപേക്ഷയെ കേരളം എതിര്ക്കും കൊട്ടിയൂര് പീഡനക്കേസ് പ്രതി റോബിന് വടക്കുംചേരി സുപ്രീം കോടതിയില് ജാമ്യാപേക്ഷയെ കേരളം എതിര്ക്കും. സംസ്ഥാന സര്ക്കാരിന് വേണ്ടി മുന് അഡീഷണല് സോളിസിറ്റര് ജനറല് ഹരിന് പി റാവല് ഹാജരായേക്കും. അതേസമയം റോബിനെ വിവാഹം കഴിക്കണമെന്ന ഇരയുടെ ആവശ്യത്തെ കേരളാ സര്ക്കാര് എതിര്ത്തേക്കില്ല താന് പീഡിപ്പിച്ച് ഗര്ഭിണിയാക്കിയ പെണ്കുട്ടിയെ വിവാഹം ചെയ്യാന് ജാമ്യം നല്കണമെന്ന വാദമാണ് റോബിന് വടക്കുംചേരി മുന്നോട്ടുവെക്കുന്നത്. ജാമ്യം ലഭിക്കാനുള്ള ഇയാളുടെ ഈ നടപടിയെ കേരളാ ഹൈക്കോടതി തള്ളിയിരുന്നു. പിന്നാലെയാണ് ഇരയും റോബിനെ വിവാഹം ചെയ്യണമെന്ന ആവശ്യവുമായി സുപ്രീം കോടതിയെ സമീപിച്ചിരിക്കുന്നത്. വിവാഹത്തിന് കോടതി അനുമതി നല്കിയാല് ജയിലില് വെച്ച് വിവാഹം നടക്കട്ടെയെന്ന നിലപാടായിരിക്കും സംസ്ഥാന സര്ക്കാര് സ്വീകരിക്കുക.